কেউ বলছেন, এটা বাঙালি বিতাড়নের চক্রান্ত এবং ভোটের কথা মাথায় রেখেই মূলত একটি বিশেষ সম্প্রদায়ের মানুষের প্রতি অবিচার করা হয়েছে। নিশ্চিত করে বলা যায়, নির্দিষ্ট কিছু নিয়ম মেনেই নাগরিক পঞ্জির খসড়া তৈরি হয়েছে। এনআরসি একটি ‘বাঙালি খেদাও’ চক্রান্ত বলে এ রাজ্যের মানুষদের বিভ্রান্ত করা উচিত নয়। অনুমান, ডিসেম্বরের মধ্যে আরও পাঁচ-সাত লক্ষ মানুষ প্রয়োজনীয় কাগজপত্র জমা দিয়ে এনআরসি-র তালিকাভুক্ত হতে পারবেন। স্বভাবতই বাংলাদেশ থেকে আসা অনুপ্রবেশকারীদের পক্ষে এনআরসি-র বিধি অনুযায়ী যাবতীয় কাগজপত্র জমা দেওয়া সম্ভব হয়নি, তাই ওঁদের নাম খসড়া তালিকায় স্থান পায়নি। যাঁদের নাম বাদ পড়বে, তাঁঁরা বাংলাদেশি। ভোটের কথা মাথায় রেখেই পশ্চিমবঙ্গের রাজনৈতিক বাবুরা অর্বাচীনের মতো কথা বলছেন।